CELEX: 62016CN0325
Language: da
Date: 2016-06-09 00:00:00
Title: Sag C-325/16: Anmodning om præjudiciel afgørelse indgivet af Tribunal Supremo (Spanien) den 9. juni 2016 — Industrias Químicas del Vallés, S.A. mod Administración General del Estado og Sapec Agro, S.A.

22.8.2016   
            
            
               DA
            
            
               Den Europæiske Unions Tidende
            
            
               C 305/16
            
         Anmodning om præjudiciel afgørelse indgivet af Tribunal Supremo (Spanien) den 9. juni 2016 — Industrias Químicas del Vallés, S.A. mod Administración General del Estado og Sapec Agro, S.A.
   (Sag C-325/16)
   (2016/C 305/23)
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Industrias Químicas del Vallés, S.A.
   
      Sagsøgte: Administración General del Estado og Sapec Agro, S.A.
   
      Præjudicielle spørgsmål
   
   
               1)
            
            
               Er datoen for den i direktiv 2010/28/EU (1) fastsatte frist med udtrykket »senest den 31. december 2010« i artikel 3, stk. 1, eller »[i]nden da« i artikel 3, stk. 1, andet afsnit, ligeledes med henvisning til den 31. december 2010 i forbindelse med den frist på seks måneder, som der henvises til i ottende betragtning til direktiv 2010/28/EU, en endelig frist som følge af det formål, der kan udledes af Rådets direktiv 91/414/EØF (2) af 15. juli 1991, hvorefter medlemsstaterne ikke kan udvide fristen, således at beregningen heraf udelukkende kan ske i henhold til dette direktiv?
            
         
               2)
            
            
               Såfremt det måtte fastslås, at fristen kan forlænges, skal afgørelsen herom da træffes uanset de nærmere procedureregler vedrørende anmodning om og vedtagelse af forlængelsen, eller, eftersom dette henhører under medlemsstaternes kompetence, skal den træffes i overensstemmelse med den nationale lovgivning, idet de i direktivets artikel 3, stk. 1, fastsatte procedureregler er rettet mod medlemsstaterne?
            
         
      (1)  Kommissionens direktiv 2010/28/EU af 23.4.2010 om ændring af Rådets direktiv 91/414/EØF for at optage metalaxyl som aktivstof (EUT 2010, L 104 af, s. 57).
   
      (2)  Rådets direktiv 91/414/EØF af 15.7.1991 om markedsføring af plantebeskyttelsesmidler (EFT 1991, L 230, s. 1).